ભાગ ૧ અને ૨ મળીને ખરે જ બહુ જાણવા લાયક માહિતીઓ મળી. ’સપનાઓ’ એ ખરે જ એવો વિષય છે કે સૌને કુતૂહલ થાય. અહીં બહુ ઊંડાણપૂર્વક જાણવા મળ્યું. મને દરરોજ, નિયમિત, સપનાઓ આવે જ છે. અને એકાદ સપનું એવું હોય છે જે પાકે પાયે યાદ રહી ગયું હોય છે (એટલે તો ખબર પડે છે કે દરરોજ સપનું આવે જ છે). આ લેખ વાંચીને યાદ રહેલાં સપનાઓમાં સમાનતા શોધવા પ્રયત્ન કર્યો તો એક વાત એ જાણી કે, મને લગભગ ૭૦ % સપનાંઓ (જે યાદ રહ્યા હોય તેમાંના) જમવાને (ભોજન) સંબંધિત જ આવે છે !! (જેમાં હું સારી સારી વાનગીઓ ઝાપટતો હોઉં છું !) ઝઘડાને લગતા તો બહુ યાદ નથી પરંતુ ઘણી વખત કોઈ ભયાનક પ્રાણી પાછળ પડ્યું હોય અને હું દોડતો હોય તેવું બને. (અને ખરે જ ઊંઘ ઊડી જાય અને હું પરસેવે રેબઝેબ હોઉં તેમ પણ બને જ !) આ તો માત્ર હકિકત અર્થે લખ્યું છે. કોઈ સલાહ કે સૂચન ?